Í þessum áfanga er fjallað með mjög almennum hætti um skipið og einstaka hluta þess , m.a með tilliti til nafngifta og þeirra hlutverka sem einstök stoðkerfi um borð í skipum gegna . Til þess að skip geti sinnt og fullnægt tilteknum hönnunarkröfum þurfa þau að fullnægja fjölbreytilegum hönnunar - , rekstrar - , öryggis - og aðbúnaðarkröfum . Kynna á nemendum teikningar af fyrirkomulagi skipa , teikningar af dæmigerðu geymafyrirkomulagi , teikningar af brunaniðurhólfun og dæmigerðar kerfisteikningar af vélbúnaði og rafbúnaði skipa . Veita á nemendum almenna undirstöðuþekkingu um gerð , fyrirkomulag og búnað skipa með tilliti til þess hlutverks sem þeim er ætlað að gegna , um hönnun þeirra með tilliti til styrks , flothæfni , farsviðs og ytri umhverfisþátta og um helstu stoðkerfi þeirra með tilliti til vélbúnaðar og raforku . Æskilegt er að hluti kennslunnar fari fram um borð í skipi þar sem nemendur kynna sér fyrirkomulag þess og búnað .